Apstiprināts ar 
Valsts izglītības attīstības aģentūras
2026.gada 15.septembra rīkojumu Nr.1.-5.2/26/234

Jaunatnes politikas valsts programma “Pašpārvalžu koordinācija nacionālā mērogā” 2026. gads
Skolēnu pašpārvalžu konkurss “Bez saknēm arī spārni netur”
Nolikums
1.Mērķis
Rosināt skolēnus pilsoniskās līdzdalības un valstiskās apziņas veidojošu aktivitāšu iniciēšanā un īstenošanā izglītības iestādē, piedzīvojot piederības skolai, pašvaldībai, vēsturiskajai zemei, reģionam un/ vai valstij aktivitāšu jēgpilnu veidošanas procesu. 
2.Dalībnieki un organizators
2.1. Latvijas vispārējās un profesionālās izglītības iestāžu skolēnu pašpārvaldes.
2.2. Dalība notiek komandā, kuras sastāvā ir skolēnu pašpārvaldes dalībnieki 5 skolēni.
2.3. Komandas piesaka dalību kādā no konkursa grupām atbilstoši pašpārvaldes tipam -  sākumskolas, pamatskolas, vidusskolas, tai skaitā profesionālās izglītības iestādes, pamatskolas un vidusskolas apvienotā pašpārvalde.
2.4. Katrai komandai ir skolotājs - konsultants. Viens skolotājs var konsultēt vairākas komandas.
2.5. Konkursā var piedalīties vairākas komandas no vienas izglītības iestādes.
2.6. Konkursu organizē Valsts izglītības attīstības aģentūra (turpmāk – VIAA).
3. Vispārīgie noteikumi
3.1. Konkurss notiek no 2026. gada 14.septembra līdz 25. novembrim.
3.2. Konkurss notiek vienā kārtā sekojošos posmos:
             3.2.1. komandas piesaka savu dalību konkursā līdz 2026.gada 1.oktobrim, 
elektroniski aizpildot šī nolikuma  4.2.punktā pievienoto veidlapu;
3.2.2. līdz 2026.gada 6. novembrim komanda sagatavo savas pašpārvaldes komandas
 darba projekta dokumentāciju atbilstoši šī nolikuma 5.2.punktā noteiktajiem 
kritērijiem un ievieto uz pieteikumā norādīto e-pasta adresi nosūtītajā google drive 
mapē.
3.3. Konkursa uzdevuma saturu veido VIAA eksperti.
3.4. Aktuālā informācija par konkursa norisi komandām pieejama mājaslapā www.viaa.gov.lv.
3.5. VIAA patur visas tiesības uz dalībnieku veidoto saturu un materiāliem, tajā skaitā uz to pirmreizēju un/vai atkārtotu izmantošanu, publicēšanu, pārveidošanu bez laika un vietas ierobežojumiem, vadoties no saviem ieskatiem un nepieciešamības.
3.6. Konkursā iesniegtie darbi var tikt popularizēti kā labās prakses piemēri.
3.7. Konkursa organizatori patur visas tiesības mainīt konkursa norises kārtību, iepriekš par to brīdinot konkursa dalībniekus.

4. Konkursa norise pa posmiem
4.1. Komandas sagatavošanu veic skolotājs – konsultants paša izvelētā formā.
4.2. Komanda piesaka dalību līdz 2025.gada 11.septembrim, elektroniski aizpildot veidlapu  Pieteikšanās skolēnu pašpārvalžu konkursam "Bez saknēm arī spārni netur" — aizpildīt veidlapu.
4.3. Skolotājs-konsultants pēc pieteikuma iesniegšanas saņem saiti uz savas komandas materiālu mapi (nolikums, dokumentējuma veidlapa, pievienoto materiālu apakšmape). 
4.4. Komanda dokumentē skolēnu pašpārvaldes komandas darba īstenošanu - projekta mērķis, projekta pamatojums, mērķauditorija, plānotās aktivitātes apraksts, projekta īstenošanas plānojums laika grafikā, kādas vērtības projektā plānots aktualizēt, kādi simboli un kā tiks izmantoti piederības veidošanai, plānotā pasākuma, procesa vizuālā identitāte, katra komandas dalībnieka loma projekta plānošanā un īstenošanā un projekta plānotās publicitātes plānojums.
4.5. Komanda apkopo dokumentēto informāciju, to ierakstot komandas veidlapā un pēc ieskatiem pielikumā materiālu apakšmapē pievienojot foto vai video materiālus, saites uz tīmeklī ievietotu konkursam atbilstīgu un citu norisi apliecinošu papildus informāciju, kā arī 1 slaidu power point formātā par savu komandas darbu, norādot informāciju (izglītības iestāde, pašpārvaldes izglītības posms, komandas darba projekta nosaukums, plānotās aktivitātes apraksts vienā teikumā) un noformējot plānotās aktivitātes vizualitātē.
4.6. Sagatavoto informāciju komandas mapē ievieto līdz 6.novembrim.
4.7. Konkursa ekspertu žūrija līdz 2026.gada 16.novembrim izvērtē pieteikumus un paziņo rezultātus.
4.8. Konkursa uzvarētāji pēc rezultātu paziņošanas saņem uzaicinājumu uz noslēguma sarīkojumu.
4.9. Konkursa noslēgums tiek organizēts 2026.gada 25.novembrī Rīgā dalībnieku skaitam atbilstošās telpās. Noslēguma programma tiek izziņota reizē ar uzaicinājumu.

5. Konkursa ekspertu žūrija
5.1. VIAA izveido konkursa ekspertu žūriju triju (3) locekļu sastāvā.
5.2. Žūrija vērtē konkursam iesniegto informāciju pēc kritērijiem (1.pielikums):
5.2.1. projekts tieši un pārliecinoši veicina pilsonisko līdzdalību, valstisko apziņu un 
piederību;
5.2.2. projekta ideja ir skolēniem nozīmīga, aktuāla un balstīta konkrētā vajadzībā;
5.2.3. projekts mērķtiecīgi veido piederību skolai, kopienai, pašvaldībai, vēsturiskajai 
zemei, reģionam un/vai Latvijai;
5.2.4. skolēni paši iniciē ideju un aktīvi iesaistās visos projekta posmos;
5.2.5. skaidri sadalītas lomas un atbildības, visi komandas dalībnieki iesaistīti;
5.2.6. plānotās aktivitātes ir konkrētas, savstarpēji saistītas (skaidri noteikti posmi, 
termiņi, atbildīgie un izvērtēšana) un palīdz sasniegt projekta mērķi, projekts ir reāli 
īstenojam;
5.2.7. projekts rada paliekošu ieguvumu un ir paredzēts tā turpinājums pēc konkursa;
5.2.8. vērtības un simboli izmantoti pārdomāti, radoši un organiski saistīti ar projekta 
ideju;
5.2.9.pārdomāta vizuālā identitāte un publicitātes plāns, kas palīdz iesaistīt 
mērķauditoriju. 
5.3. Ja divām vai vairāk komandām ir vienāds punktu skaits, konkursa žūrijas 
priekšsēdētāja balss ir izšķirošā.

6. Konkursa uzvarētāji
6.1. Konkursā katrā grupā augstāk novērtētās komandas pēc 16.novembra saņem uzaicinājumu dalībai konkursa noslēgumam Rīgā 25.novembrī - katrā grupā 10 visvairāk punktu saņēmušās komandas.
6.2. Konkursa žūrijai ir tiesības atbilstoši komandu uzrādītajiem rezultātiem dalībai konkursa noslēgumam Rīgā 25.novembrī aicināt vairāk komandu nekā noteikts nolikuma 6.1.punktā.


[bookmark: _heading=h.kf9gzsarwbit]7. Fizisko personu datu apstrāde
7.1. Konkursa dalībnieku personas dati (vārds, uzvārds, skola, kā arī skolotājam-konsultantam papildus – telefona numurs, e-pasts) tiek ievākti un apstrādāti ar mērķi nodrošināt konkursa norisi atbilstoši konkursa nolikuma noteikumiem un sazināties ar konkursa dalībniekiem konkursa ietvaros.
7.2. Piesakoties dalībai konkursā, konkursa dalībnieks un/vai dalībnieka vecāki (likumiskie pārstāvji) apzinās un ir informēti, ka, pamatojoties uz sabiedrības interesēm un pārziņa leģitīmajām interesēm, konkursa dalībniekiem iekļūstot un piedaloties konkursa noslēgumā, dalībnieka vārds, uzvārds, skola un pasākuma laikā iegūtie videoieraksti un fotogrāfijas var tikt izmantotas nolikumā noteiktā mērķa sasniegšanai un konkursa publicitātes nodrošināšanai.
7.3. Pārzinis personas datu apstrādei ir Valsts izglītības attīstības aģentūra, juridiskā adrese: Vaļņu iela 1, Rīga, LV-1050, tālrunis: 67814322, e- pasts: info@viaa.gov.lv. Personas datu aizsardzības speciālista kontaktinformācija: e-pasts: das@viaa.gov.lv. Papildus informāciju par minēto personas datu apstrādi var iegūt Valsts izglītības attīstības aģentūras tīmekļa vietnes www.viaa.gov.lv sadaļā Personas datu apstrāde Valsts izglītības attīstības aģentūrā.

[bookmark: _heading=h.ylh7epiux296][bookmark: _heading=h.74etzs5tvas9][bookmark: _heading=h.c1ptcz2wm6uh]Pielikums Nr.1
Skolēnu pašpārvalžu konkursa
“Brīvprātīgais darbs skolas un kopienas labumam”
vērtēšanas kritēriji


	NNpk
	Kritērijs
	Indikatori
	Punkti 

	1.
	IDEJA, PIEDERĪBA UN VALSTISKĀ APZIŅA
	Maksimāli iegūstami 10 punkti


	
	
	1.1.Atbilstība konkursa mērķim:
	

	
	
	projekts tieši un pārliecinoši veicina pilsonisko līdzdalību, valstisko apziņu un piederību;
	3 punkti

	
	
	atbilstība mērķim ir saskatāma, bet nav pietiekami izstrādāta;
	2 punkti

	
	
	saikne ar konkursa mērķi ir vāja vai formāla.
	1 punkts

	
	
	1.2.Idejas jēgpilnums un aktualitāte:
	

	
	
	projekta ideja ir skolēniem nozīmīga, aktuāla un balstīta konkrētā vajadzībā;
	3 punkti

	
	
	ideja ir nozīmīga, bet tās nepieciešamība pamatota daļēji;
	2 punkti

	
	
	ideja ir vispārīga, un tās nepieciešamība nav pietiekami pamatota.
	1 punkts

	
	
	1.3.Piederības veidošana:
	

	
	
	projekts mērķtiecīgi veido piederību skolai, kopienai, pašvaldībai, vēsturiskajai zemei, reģionam un/vai Latvijai;
	4 punkti

	
	
	piederības veidošana paredzēta, bet pamatojums tikai daļēji sasaistāms ar projekta aktivitātēm;
	3 punkti

	
	
	piederības veidošana paredzēta, bet pamatojums tikai daļēji sasaistāms ar projekta aktivitātēm un nav nolasāmi ieguvumi skolēniem;
	2 punkti

	
	
	piederības aspekts ir formāls, nav sasaistes ar aktivitātēm un ieguvumiem skolēniem.
	1 punkts

	2.

	SKOLĒNU LĪDZDALĪBA UN INICIATĪVA
	Maksimāli iegūstami 6 punkti


	
	
	2.1.Skolēnu iniciatīva un līdzdalība:
	

	
	
	skolēni paši iniciē ideju un aktīvi iesaistās visos projekta posmos;
	3 punkti

	
	
	skolēni ir būtiski iesaistīti, bet kādā posmā viņu loma ir ierobežota;
	2 punkti

	
	
	skolēni galvenokārt ir aktivitāšu izpildītāji vai dalībnieki.
	1 punkts

	
	
	2.2.Komandas darbs un atbildība
	

	
	
	skaidri sadalītas lomas un atbildības, visi komandas dalībnieki iesaistīti;
	3 punkti

	
	
	lomas ir sadalītas, bet atbildība nav visur konkretizēta;
	2 punkti

	
	
	komandas dalībnieku lomas ir neskaidras vai nevienmērīgas.
	1 punkts

	3.
	PROJEKTA ĪSTENOJAMĪ-BA UN IETEKME
	Maksimāli iegūstami 5 punkti


	
	
	3.1.Aktivitāšu kvalitāte un atbilstība mērķim
	

	
	
	plānotās aktivitātes ir konkrētas, savstarpēji saistītas (skaidri noteikti posmi, termiņi, atbildīgie un izvērtēšana) un palīdz sasniegt projekta mērķi, projekts ir reāli īstenojams;
	3 punkti

	
	
	aktivitātes kopumā atbilst mērķim, bet dažas nav pietiekami konkretizētas;
	2 punkti

	
	
	plānojums ir nepilnīgs vai grūti īstenojams.
	1 punkts

	
	
	3.2.Ilgtspēja un ietekme
	

	
	
	projekts rada paliekošu ieguvumu un ir paredzēts tā turpinājums pēc konkursa;
	2 punkti

	
	
	projekts galvenokārt ir vienreizēja aktivitāte bez sasaistes ar ietekmi uz skolēniem.
	1 punkts

	4.
	RADOŠUMS UN KOMUNIKĀ-CIJA
	Maksimāli iegūstami 4 punkti


	
	
	4.1.Vērtību un simbolu radošs, jēgpilns izmantojums
	

	
	
	vērtības un simboli izmantoti pārdomāti, radoši un organiski saistīti ar projekta ideju;
	2 punkti

	
	
	vērtības un simboli izmantoti galvenokārt formāli, dekoratīvi vai to nozīme nav pietiekami izskaidrota.
	1 punkts

	
	
	4.2.Vizuālā identitāte un publicitāte
	

	
	
	pārdomāta vizuālā identitāte un publicitātes plāns, kas palīdz iesaistīt mērķauditoriju;
	2 punkti

	
	
	vizuālā identitāte un publicitātes plāns ir minimāls vai formāls.
	1 punkts

	                                                                                   Maksimālais punktu skaits
	30 punkti

